  Майя Бывальцева Удмуртиын сӥлё выжыысь сюро таза пудолэн лыдыз 1-тӥ инвожолы 2 сюрс 516 йырозь вуиз. Кылем арысь та вакытэн ӵошатыса, со 64 процентлы тросгес. Со элькунлы вылӥ ӟечлыко сӥль поттыны луонлык сётэ, ивортӥз гурт возёсъя но сиён-юонъя министерстволэн пресс-службаез. Сӥлё скалъёслэн уллёзы 50 процентлы яке 771 йырлы будӥз. Озьы туннэ нуналлы сӥльлы пудо вордон понна скал уллёын 1 сюрс 110 йыр пудо лыдъяське ни. Герефорд но ангус выжыысь пудоез вордонэн 33 возёсъёс выро, ар ӵоже соослэн лыдзы 10-лы йылӥз. Сӥлё выжыысь пудо уллёзы 12 ёросъёсын вань. 2021-тӥ ар кутсконысен отын 295 кунянъёс вордскизы. 68,7 тонна вылӥ ӟечлыко сӥль поттӥзы. Тодэ вайытом, сӥлё выжыысь пудоез будэтон удыс Удмуртиын 2020-тӥ арын гинэ азинскыны кутскиз.  Тегъёс: Ижкар Удмуртия гуртвозёс пудо  